
UZNESENIE VLÁDY SLOVENSKEJ REPUBLIKY

č. 736
z 27. októbra 2010
k návrhu na schválenie Protokolu medzi vládou Slovenskej republiky a vládou Srbskej republiky o vykonávaní Dohody medzi Európskym spoločenstvom a Srbskou republikou o readmisii osôb bez povolenia na pobyt podpísanej v Bruseli 18. septembra 2007
	Číslo materiálu:
	39574/2010

	Predkladateľ:
	minister vnútra


Vláda
A. súhlasí
A.1. s uzavretím Protokolu medzi vládou Slovenskej republiky a vládou Srbskej republiky o vykonávaní Dohody medzi Európskym spoločenstvom a Srbskou republikou o readmisii osôb bez povolenia na pobyt podpísanej v Bruseli 18. septembra 2007 (ďalej len „protokol”),

A.2. s tým, že jej protokol nebude po podpise znovu predložený;

B. splnomocňuje

ministra zahraničných vecí 
a ako alternátov ministra vnútra, štátneho tajomníka Ministerstva vnútra SR a štátneho tajomníka Ministerstva zahraničných vecí SR
B.1. na podpis protokolu;

C. ukladá

ministrovi vnútra 

C.1. po podpise protokolu požiadať ministra zahraničných vecí vykonať príslušné opatrenia spojené s nadobudnutím platnosti protokolu,

C.2. požiadať ministra zahraničných vecí zabezpečiť uverejnenie oznámenia o uzavretí protokolu v Zbierke zákonov SR.

Vykonajú:
minister vnútra 

minister zahraničných vecí 

